**PATVIRTINTA**

**Gimnazijos direktoriaus**

**2020 m. spalio 27 d.**

**įsakymu Nr. V – 134**

**Vilkyškių Johaneso Bobrovskio gimnazijos veiklos įsivertinimo grupės darbo planas**

**2020-2021 m. m.**

**2019-2020 m. m. Gimnazijos veiklos įsivertinimo grupės veiklos plano uždavinių įgyvendinimo sėkmingumo analizė**

**Tikslas: Atkreipti dėmesį į probleminius mokyklos veiklos aspektus ir stiprinti įsivertinimą kaip kasdienę refleksiją, savistabą, dialogą.**

**Tikslo įgyvendinimo apibendrintas įvertinimas: gimnazijos veiklos įsivertinimo grupės veiklos plano uždaviniai įgyvendinti, pateiktos rekomendacijos veiklos tobulinimui.**

|  |  |  |  |
| --- | --- | --- | --- |
| Uždavinys | Įgyvendintos priemonės, pasiektas lauktas rezultatas | N.P | Uždavinio įgyvendinimas (puikiai, gerai, patenkinamai, nepatenkinamai), tęstinumas |
| **Emocinės vaiko būsenos tyrimas.** | Dauguma mokinių mokykloje ir pamokose jaučiasi puikiai arba gerai. Laimingiausi mokykloje yra pradinukai. 5 – 8 kl. mokiniai 50% jaučiasi laimingi, 50% - ne. Nelaimingiausi mokykloje I – IV g kl. mokiniai. Mokinių nurodytos prastos savijautos priežastys: per daug namų darbų, yra neišsimiegoję, alkani, negali laisvai naudotis telefonais, įtempti santykiai su mokytojais, tėvais, klasės draugais. Daugumos mokinių nuomone gaunami pažymiai ir įvertinimai turi įtakos jų emocinei būsenai. |  | Pateiktos rekomendacijos: tikslingai skirti namų darbus; dienyne fiksuoti ne tik pastabas, bet ir pagyrimus; mokinių tėvams akcentuoti vaiko dienos režimo ir reguliarios mitybos svarbą. |
| **Mokyklos įsivertinimo ir pažangos anketos 2018-2019 m. m. pildymas, mokinių ir tėvų apklausos organizavimas, duomenų pateikimas gimnazijos bendruomenei ir NMVA.** | Mokytojų tarybai pateikti mokinių ir jų tėvų apklausos rezultatai, išskirtos aukščiausios ir žemiausios vertės.  Užpildyta mokyklos įsivertinimo ir pažangos anketa pateikta NMVA. |  | Atsižvelgiant į mokinių ir tėvų apklausos rezultatus tobulintina sritimi pasirinkome aplinkų bendrakūrą. |
| **Lankomumo stebėsena. Rezultatų analizė ir skelbimas mokyklos bendruomenei.** | Išanalizavome I-o pusmečio lankomumo rezultatus. Vidutiniškai vienam vaikui tenka 26 praleistos pamokos. Dėl ligos – 16, dėl kitų priežasčių – 9. Nepateisintų – 0,33 pamokos vienam mokiniui. |  | Pateikėme informaciją tėvams. Paprašėme tėvų savalaikio informacijos pateikimo nurodant tikrąsias vaiko mokyklos nelankymo priežastis. |
| **Apklausos apie nuotolinį mokymąsi organizavimas.** | 5% mokinių labai blogai sekėsi mokytis nuotoliniu būdu, 5% - blogai, patenkinamai – 55%, gerai – 30%, labai gerai sekėsi 5% mokinių. Mokiniai tai paaiškina tuo, kad mokykloje buvo lengviau mokytis, nes nesistengė, nes labai sunku susigaudyti, trūksta mokytojų paaiškinimų, sunku savarankiškai mokytis, trukdė namų aplinka. Mokiniai teigia, kad mokantis nuotoliniu būdu išmoko dirbti savarankiškai, patobulino IT įgūdžius, išmoko planuoti laiką. Jeigu pasikartotų karantinas, mokiniai atsikeltų į visas pamokas, daugiau mokytųsi, daugiau bendrautų su mokytojais. 25% mokinių teigia, kad mokymosi krūvis mokantis nuotoliniu būdu liko toks pat, kaip ir mokantis mokykloje. 60% mokinių teigia, kad krūvis padidėjo, 15% mokinių nuomone mokymosi krūvis sumažėjo. 80% mokinių pastebi, kad nuotoliniu būdu išmokti naują medžiagą yra sunkiau, 15% mokinių sako, kad taip pat, kaip einant į mokyklą, 5% teigia, kad periodiškai – tai lengva, tai sunku. |  | Įtraukti nuotolinio mokymosi rezultatus įgyvendinant 2020-2021 m. m. ugdymo planą. |
| **Organizuotas gimnazijos veiklų įsivertinimas.** | Mokytojai atliko gimnazijos veiklų įsivertinimą, nurodydami, jų manymu, nesvarbias ir neskubias, nesvarbias, bet skubias, svarbias, bet neskubias ir skubias 2019-2020 m. m. vykdytas veiklas ir atliktus darbus.  Apibendrinti rezultatai suskirstyti į 4 sritis: pokyčiai, užtikrinantys ugdymo kokybę; mokinių pažanga; mokyklos reprezentacija, prestižo kėlimas; saugios aplinkos kūrimas. |  | Numatyti 2020-2021 m. m. ugdymo plano bei 2021 m. gimnazijos veiklos plano tikslai ir uždaviniai. |
| **Kaupiamojo ir emocinio vertinimo tyrimas.** |  |  | Neatlikta dėl covid-19 situacijos. |
| **Mokinio individualios pažangos stebėsena.** |  |  | Neatlikta dėl covid-19 situacijos. |
| **2018-2019 m. m. ir 2019-2020 m. m. lyginamosios standartizuotų testų analizė ir priemonių numatymas.** |  |  | Neatlikta dėl covid-19 situacijos. |

**Tikslas:** Atkreipti dėmesį į probleminius mokyklos veiklos aspektus ir stiprinti įsivertinimą kaip kasdienę refleksiją, savistabą, dialogą.

Veiklos įsivertinimo grupės sudėtis:

Rima Auštrienė – pirmininkė

Laura Grodeckienė – narė

Edita Bartkienė – narė

Dovilė Jakubavičienė – narė

Egidija Jurkšaitienė – narė

Irena Taliatienė - narė

|  |  |  |  |
| --- | --- | --- | --- |
| Eil. Nr. | Veiklos turinys | Data | Pastabos |
| 1. | Gimnazijos vidaus veiklos platusis vertinimas. | 2020 11 02 | Anketinis tyrimas |
| 2. | Strateginio plano 2021-2025 metams tikslų ir uždavinių išskyrimas“ | 2020 11 16 | Rezultatų sisteminimas |
| 3. | Mokyklos įsivertinimo ir pažangos anketų už 2019-2020 m. m. rezultatų aptarimas ir pateikimas mokyklos bendruomenei ir NMVA. | 2021 01 26 | Anketinis tyrimas |
| 4. | Informacinių technologijų įvaldymo asmeninės kompetencijos | 2021 03 23 | Kokybinis vertinimas, asmeninės ūgties nusistatymas |
| 5. | Nuotolinio mokymo(si) efektyvumas. Emocinis atsparumas nuotolinio mokymosi metu. | 2021 04 21 | Anketinis tyrimas. Kokybinis vertinimas (atvira diskusija). |
| 6. | Mokinio individualios pažangos stebėsena. Rezultatų analizė ir skelbimas mokyklos bendruomenei. | 2021 05 27 | Pateiktų klasės vadovų rezultatų sisteminimas |
| 7. | Gimnazijos veiklos ir ugdymo proceso įgyvendinimo įvertinimas. | 2021 06 10 | Kokybinis vertinimas (atvira diskusija) |

SUDERINTA

Gimnazijos tarybos posėdyje

2020-10-09, protokolas Nr.6